Publication: Magyar Közlöny
Issue: MK-2003-64 (Year: 2003, Number: 64)
Era: 1990-2004
Section: 10 nap álljon rendelkezésre. Etikai-szakmai vélemény kérése esetén azok a hiánytalan kérelmek kerülnek napirendre, amelyek megfelelnek az emberen végzett orvostudományi kutatásról szóló 23/2002. (V. 9.) EüM rendelet
Paragraph Index: 647

1. Az RKEB létrehozása és létszámának meghatározása az intézmény vezetõjének a feladata. Az RKEB saját ügyrendje szerint jár el, melynek elkészítésénél figyelembe veszi az ETT kutatásetikai bizottság ügyrendjére vonatkozókat. Azokban az intézményekben, ahol RKEB mûködik, az intézmény vezetõjének kell meghatároznia, hogy mûködtet-e külön IKEB-et, vagy annak feladatát is RKEB látja el. Az ügyrendben ennek a választásnak tükrözõdnie kell. Célszerû, ha az intézmény és a kutatást kérelmezõ között létrejött szerzõdésben a kutatásetikai véleményt adó, illetve intézményi kutatásetikai bizottság költségeinek viselésérõl is megállapodnak. A RKEB ügyrendjét és összetételét az ETT TUKEB hagyja jóvá. A bizottság tagjainak nevét, elérhetõségét az egészségügyi intézményben ki kell függeszteni. Amennyiben külön jogszabály alapján két intézmény közös regionális etikai bizottságot hoz létre és mûködtet, ennek módjáról az intézményvezetõk állapodnak meg. Ebben az esetben célszerû, ha intézményenként alakítanak IKEB-et és annak vezetõje tagja a regionális kutatásetikai bizottságnak. Ha az IKEB elnöke nem tagja a RKEB-nek az adott intézményben tervezett kutatás véleményezése során az adott IKEB elnököt célszerû a RKEB ülésére meghívni. Közös regionális etikai bizottsági véleményalkotásra akkor kerülhet sor, ha jogszabály azt elõírja.

Source: https://magyarkozlony.hu/hivatalos-lapok/6935c60294820cb817797cd99aebfa5a2d72fb02/dokumentumok/43d21bfeccff48e0ad33eabf64659f9b835073be/letoltes